Illyustrativ foto Sankt-Peterburgning Krasnogvardeyskiy tumanida otishmada gumon qilingan erkak kishi qo‘lga olindi. Novvoyxona ishchisi, O‘zbekiston fuqarosi bo‘lgan ayol uning qurboniga aylandi, deb xabar bermoqda «Nevskiye novosti» huquq-tartibot idoralari xodimlariga tayangan holda. Hodisaning o‘zi 7 iyul, yakshanba kuni sodir bo‘lgan. Chaqirilmagan mehmon novvoyxona ichiga kirib kelib, jabrlanuvchi bilan janjallashgan hamda unga travmatik to‘pponchadan o‘q uzgan. O‘q ayolning chap yuziga tegib, ko‘z chanog‘ining pastki medial devorchasini teshib o‘tgan. O‘zbekiston fuqarosi kasalxonaga yotqizildi. Uning ahvoli hozirda o‘rtacha og‘irlikda, deb baholanmoqda. Keyinchalik gumonlanuvchi ushlandi. «Bezorilik» moddasi bo‘yicha jinoiy ish qo‘zg‘atilgan.